CELEX: 52004PC0558
Language: lt
Date: 2004-08-13
Title: Pasiūlymas Tarybos reglamentas nustatantis tam tikriems perdirbtiems žemės ūkio produktams kai kurias lengvatas Šveicarijos Konfederacijai Bendrijos tarifinių kvotų pavidalu  (pateikta Komisijos)

EUROPOS BENDRIJŲ KOMISIJA

                                                    Briuselis, 13.8.2004
                                                    KOM(2004) 558 galutinis

                                                    2004/0189 (ACC)

                                       Pasiūlymas

                              TARYBOS REGLAMENTAS

     nustatantis tam tikriems perdirbtiems žemės ūkio produktams kai kurias lengvatas
                Šveicarijos Konfederacijai Bendrijos tarifinių kvotų pavidalu

                                   (pateikta Komisijos)

LT                                                                                      LT
 ---pagebreak---                                AIŠKINAMASIS MEMORANDUMAS

     Remiantis Stojimo akto 6 straipsnio 1 dalimi Čekija, Estija, Kipras, Latvija, Lietuva,
     Vengrija, Malta, Lenkija, Slovėnija ir Slovakija nuo 2004 m. gegužės 1 d. turi tiesiogiai
     taikyti lengvatinio susitarimo, 1972 m. liepos 22 d. sudaryto tarp Bendrijos ir Šveicarijos
     Konfederacijos, nuostatas. Nuo jų įstojimo į Europos Sąjungą datos naujosios valstybės narės
     turėjo nebetaikyti anksčiau tarp jų ir Šveicarijos Konfederacijos sudarytų dvišalių lengvatinių
     susitarimų. Šiuose susitarimuose minėtoms šalims buvo numatytos konkrečios lengvatos kai
     kuriems perdirbtiems žemės ūkio produktams. Bendrija ir Šveicarijos Konfederacija per 2004
     m. gegužės 19 d. vykusį viršūnių susitikimą sudarė susitarimą, kuriame numatomos nuostatos,
     nuo 2004 m. gegužės 1 d užtikrinančios veiksmingą dvišalių lengvatų pritaikymą lengvatinėje
     prekyboje tarp Šveicarijos Konfederacijos ir naujųjų valstybių narių. Šias lengvatas
     numatantis susitarimo projektas buvo parafuotas 2004 m. birželio 25 d.

     Kadangi nuostatos, dėl kurių derėjosi Bendrija ir Šveicarijos Konfederacija, nuo 2004 m.
     gegužės 1 d. negali būti taikomos, Bendrija turėtų imtis reikalingų priemonių, kad tokia
     padėtis būtų sureguliuota.

     Dėl to yra būtina taikyti pereinamąsias autonomines priemones, kuriomis būtų atsižvelgta į
     anksčiau tarp naujųjų valstybių narių ir susijusių trečiųjų šalių egzistavusią prekybos
     perdirbtais žemės ūkio produktais tvarką.

     Tokios priemonės, kurios neturėtų daryti išankstinės įtakos šiuo metu vykstančių derybų dėl
     pridėtinių protokolų sudarymo pabaigai, būtų priimtos tik tuo atveju, jei atitinkama trečioji
     šalis savo ruožtu taip pat priimtų lygiavertes autonomines priemones. Taikydama šias
     priemones Bendrija apsiribotų metinių tarifinių kvotų 280 t produktų, kurių kodas KN 2106
     9092, atidarymu; šios kvotos pridedamos prie šiems produktams jau nustatytų kvotų. Nebuvo
     kalbama apie prekybos apimtis, mažesnes nei 100 tonų.

     Šveicarijos Konfederacija įsipareigojo kai kuriems žemės ūkio produktams pritaikyti
     pereinamąsias autonomines priemones, kurios nuo 2004 m. gegužės 1 d. taikomos atgaline
     data.

LT                                                 2                                                   LT
 ---pagebreak---                                                               2004/0189 (ACC)

                                                 Pasiūlymas

                                       TARYBOS REGLAMENTAS

           nustatantis tam tikriems perdirbtiems žemės ūkio produktams kai kurias lengvatas
                      Šveicarijos Konfederacijai Bendrijos tarifinių kvotų pavidalu

     EUROPOS SĄJUNGOS TARYBA,

     atsižvelgdama į Europos bendrijos steigimo sutartį, ypač į jos 133 straipsnį,

     atsižvelgdama į Čekijos, Estijos, Kipro, Latvijos, Lietuvos, Vengrijos, Maltos, Lenkijos,
     Slovėnijos ir Slovakijos Stojimo į ES aktą, ypač į jo 6 straipsnio 1 dalį,

     atsižvelgddama į Komisijos pasiūlymą,

     kadangi:

     (1)       Pagal lengvatinį susitarimą tarp Bendrijos ir Šveicarijos Konfederacijos, sudarytą
               Reglamentu (EEB) Nr. 2840/721, šiai šaliai buvo suteikta lengvata tam tikriems
               perdirbtiems žemės ūkio produktams.

     (2)       Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir
               Slovakijai įstojus į Europos Sąjungą, minėtoji lengvata šioms šalims turėtų būti
               pritaikyta atsižvelgiant į prekybos perdirbtais žemės ūkio produktais tvarką, kuri buvo
               nusistovėjusi tarp jų ir Šveicarijos.

     (3)       Šiuo tikslu pasibaigus deryboms 2004 m. birželio 25 d. buvo parafuotas susitarimas,
               kuriuo, atsižvelgiant į tai, kad Europos Sąjungos plėtra padarė įtaką minėtam
               lengvatiniam susitarimui, bus padaryti reikalingi pakeitimai.

     (4)       Tačiau dėl pernelyg trumpo laikotarpio šis susitarimas negalėjo įsigalioti nuo 2004 m.
               gegužės 1 d. ir, esant tokioms aplinkybėms, Komisija turi priimti reikalingas
               priemones, kad galėtų rasti išeitį iš susidariusios padėties.

     (5)       Ši priemonė turi būti įgyvendinta nustatant Bendrijos autonomines tarifines kvotas,
               kuriomis pritaikomos lengvatiniuose susitarimuose numatytos, Čekijos, Estijos, Kipro,
               Latvijos, Lietuvos, Vengrijos, Maltos, Lenkijos, Slovėnijos ir Slovakijos taikomos
               tarifinės lengvatos.

     (6)       Komisijos reglamentu (EB) Nr. 2232/20032 2004 metams buvo atidaryta tarifinė kvota
               tiems patiems produktams, kurie yra numatyti anksčiau ir kurių serijos numeris yra
               09.0914. Ši nauja tarifinė kvota papildys jau taikomą lengvatą.

     1
               OL L 300, 1972 12 19.

LT                                                    3                                                   LT
 ---pagebreak---      (7)    Šveicarijos Konfederacija, vadovaudamasi abipusiškumo principu, įsipareigojo
            Bendrijos naudai priimti autonomines priemones, pradedamas taikyti nuo 2004 m.
            gegužės 1 d..

     PRIĖMĖ ŠĮ REGLAMENTĄ:

                                              1 straipsnis

     Nuo 2004 m. gegužės 1 d. iki gruodžio 31 d. I priede išvardytoms prekėms, kurių kilmės šalis
     yra Šveicarija, suteikiama tarifinė kvota, atidaryta pagal priede nustatytas sąlygas.

                                              2 straipsnis

     1 straipsnyje numatytą kvotą reguliuoja Komisija pagal 1993 m. liepos 2 d. Komisijos
     reglamento (EEB) Nr. 2454/933 308a, 308b ir 308c straipsnius.

                                              3 straipsnis

     Šis reglamentas įsigalioja kitą dieną nuo jo paskelbimo Europos Sąjungos oficialiajame
     leidinyje.

     Jis taikomas nuo 2004 m. gegužės 1 d.

     Šis reglamentas privalomas visas ir tiesiogiai taikomas visose valstybėse narėse.

     Priimta Briuselyje,

                                                 Tarybos vardu
                                                 Pirmininkas

     2
            OL L 339, 2003 12 24.
     3
            OL L 253, 1993 10 11.

LT                                                  4                                               LT
 ---pagebreak---                                                  I PRIEDAS

                      ATIDARYTOS LENGVATINĖS TARIFINĖS KVOTOS

     Serijos   KN kodas                Prekių aprašymas                Autonomin    Tarifinei   Autonomin
      Nr.                                                               ės kvotos     kvotai     ė kvotos
                                                                          dydis     taikomas       dydis
                                                                                     muitas

                                                                       Nuo 2004                 Kiti metai
                                                                        05 01 iki
                                                                       2004 12 31

                            Maisto produktai / kiti, kurių sudėtyje
     09.0914   2106 90 92                                              187 tonos      nėra      1309 tonos
                            nėra pieno riebalų, sacharozės,
                            izogliukozės, gliukozės ar krakmolo arba
                            kurių sudėtyje yra mažiau kaip 1,5 %
                            masės pieno riebalų, 5 % masės
                            sacharozės arba izogliukozės, 5 % masės
                            gliukozės arba krakmolo

LT                                                      5                                                    LT
 ---pagebreak---                                                                                         ENTR F4
                     FINANSINĖ LENTELĖ
                                                                                            DATA: 2004 06 15
     1.    BIUDŽETO EILUTĖ:                                                                 ASIGNAVIMAI:
           12 skyrius – 120 straipsnis
     2.    PRIEMONĖS PAVADINIMAS:
           Tarybos reglamento (EB), nustatančio tam tikriems perdirbtiems žemės ūkio produktams kai kurias
           lengvatas Bendrijos tarifinių kvotų pavidalu, projektas
     3.    TEISINIS PAGRINDAS:
           Stojimo akto 133 straipsnis – 6.1 straipsnis
     4.    PRIEMONĖS TIKSLAI:
           Pereinamųjų autonominių priemonių, kuriomis atsižvelgiama į anksčiau tarp naujųjų valstybių narių ir
           Šveicarijos egzistavusią lengvatinės dvišalės prekybos perdibtais žemės ūkio produktais tvarką,
           įgyvendinimas.
     5.    FINANSINĖ ĮTAKA                                   12 MĖNESIŲ          EINAMIEJI             KITI
                                                             LAIKOTARPI FINANSINIAI              FINANSINIAI
                                                                    S              METAI             METAI
                                                                                     2004              2005
                                                               (Milijonai      (Milijonai EUR) (Milijonai EUR)
                                                                  EUR)
     5.0   IŠLAIDOS, PRISKIRTOS
           -        EB BIUDŽETUI
           (GRĄŽINAMOSIOS
           SUMOS/INTERVENCINĖS SUMOS)
           -        NACIONALINIAMS
           BIUDŽETAMS
           -        KITIEMS SEKTORIAMS
     5.1   ĮPLAUKOS                                               -0,20             - 0,13             -0,90
           -        EB NUOSAVIEJI IŠTEKLIAI
           (LYGINAMIEJI MOKESČIAI/MUITINĖS
           MOKESČIAI)
           -        NACIONALINIO LYGMENS / aiški
           priemonės įtaka
                                                                 n+2          n+3          n+4            n+5
     5.0.1 NUMATOMOS IŠLAIDOS
     5.1.1 NUMATOMOS ĮPLAUKOS
     5.2   SKAIČIAVIMO BŪDAS:
           2004 metams apskaičiuojama remiantis vidutine iš Šveicarijos importuojamų 187t atitinkamų produktų,
           kurių KN kodas yra 2106 9092, verte, padauginant ją iš 12,8% NPF mokesčio, taikomo trečiosioms
           šalims, x 75%, kad būtų nustatyta aiški priemonės įtaka. Kitiems finansiniams metams tarifinė kvota
           apskaičiuojama taip: 12 mėnesių, tai yra 280t + 1029t = 1309t.
     6.0   GALIMAS FINANSAVIMAS IŠ ASIGNAVIMŲ, ĮRAŠYTŲ Į ATITINKAMĄ
           EINAMOJO BIUDŽETO SKYRIŲ                                                                      NE
     6.1   GALIMAS FINANSAVIMAS PERKELIANT IŠ VIENO EINAMOJO BIUDŽETO
           SKYRIAUS Į KITĄ                                                                               NE
     6.2   REIKALINGAS PAPILDOMAS BIUDŽETAS                                                              NE
     6.3   ASIGNAVIMAI, KURIUOS REIKAI ĮRAŠYTI Į BŪSIMUS BIUDŽETUS                                       NE
     PASTABOS:
     2004 metams atidarytos kvotos sudaro 8/12-ąją dalį patvirtintų metinių kvotų.

LT                                                        6                                                       LT